CELEX: 32012R0144
Language: sl
Date: 2012-02-16 00:00:00
Title: Izvedbena uredba Komisije (EU) št. 144/2012 z dne 16. februarja 2012 o uvrstitvi določenega blaga v kombinirano nomenklaturo

21.2.2012   
            
            
               SL
            
            
               Uradni list Evropske unije
            
            
               L 48/1
            
         IZVEDBENA UREDBA KOMISIJE (EU) št. 144/2012
   z dne 16. februarja 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da se zagotovi enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Odbor za carinski zakonik ni izdal mnenja do roka, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago iz stolpca (1) razpredelnice iz Priloge se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. februarja 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Naprava v enem ohišju z merami približno 31 × 20 × 5 cm, ki vsebuje naslednje sestavne dele:
                  
                              —
                           
                           
                              mikroprocesor,
                           
                        
                              —
                           
                           
                              dvojni digitalni tuner za DVB-S/DVB-T,
                           
                        
                              —
                           
                           
                              bliskovni pomnilnik in
                           
                        
                              —
                           
                           
                              bralnik „pametnih kartic“ za pogojni dostop do ponudnika storitev.
                           
                        Naprava je opremljena z naslednjimi vmesniki:
                  
                              —
                           
                           
                              vhodom za satelitsko anteno,
                           
                        
                              —
                           
                           
                              vhodom za prizemno anteno,
                           
                        
                              —
                           
                           
                              izhodom za prizemno anteno,
                           
                        
                              —
                           
                           
                              priključkom za Ethernet (RJ-45),
                           
                        
                              —
                           
                           
                              dvema priključkoma USB,
                           
                        
                              —
                           
                           
                              priključkom HDMI,
                           
                        
                              —
                           
                           
                              dvema priključkoma SCART,
                           
                        
                              —
                           
                           
                              dvema priključkoma RCA za avdio izhod,
                           
                        
                              —
                           
                           
                              enim priključkom za S/PDIF (optični digitalni avdio izhod) in
                           
                        
                              —
                           
                           
                              prostorom za trdi disk.
                           
                        Izmenljivi trdi disk se lahko vstavi na svoje mesto po predložitvi. Trdi diski se lahko zadržijo za kasnejše gledanje posnetih datotek samo na tej napravi.
                  Ob predložitvi lahko naprava sprejema in dekodira digitalne televizijske signale (tako brezplačne programe kot tudi programe ponudnika storitev). Prek vmesnika za Ethernet se lahko poveže tudi z internetom.
                  Naprava lahko sprejema in dekodira avdio/video datoteke iz naprave za avtomatsko obdelavo podatkov prek t. i. „domačega prehoda“.
                  Naprava lahko predvaja avdio/video datoteke z zunanjega nosilca podatkov (kot je trdi disk ali pomnilnik USB) prek vmesnika USB.
                  Naprava lahko snema in predvaja sprejete digitalne televizijski signale.
               
               
                  8528 71 15
               
               
                  Uvrstitev opredeljujejo splošna pravila 1, 3(c) in 6 za razlago kombinirane nomenklature ter besedilo oznak KN 8528, 8528 71 in 8528 71 15.
                  Naprava je sestavljena naprava, ki lahko opravlja funkcije, navedene tako pri tarifni številki 8521 kot 8528.
                  Glede na značilnosti se nobena funkcija ne šteje za glavno funkcijo naprave v smislu opombe 3 oddelka XVI.
                  Napravo je zato treba uvrstiti pod tarifno številko, ki se v številčnem zaporedju pojavi zadnja, tj. 8528.
                  Kljub prisotnim izmenljivim trdim diskom, zmožnostjo prikazovanja vsebin z zunanjih nosilcev podatkov ter zmožnostjo snemanja sprejetih brezplačnih programov je glavna lastnost naprave še vedno t. i. „televizijski komunikator, ki ima komunikacijsko funkcijo“.
                  Zato jo je treba uvrstiti pod oznako KN 8528 71 15 kot televizijski komunikator, ki ima komunikacijsko funkcijo.